Ríkissjónvarpsstöð Norður-Kóreu greindi frá því í dag að stjórnvöld hefðu framkvæmt „ mjög mikilvæga eldflaugatilraun “ á Sohae-skotpallinum , skammt sunnan landamæranna að Kína . „ Kjarnorkuafvopnun er ekki lengur á samningaborðinu , “ segir Kim Song , sendiherra Norður-Kóreu gagnvart Sameinuðu þjóðunum . Ekki sé þörf á löngum viðræðum við Bandaríkin enda séu yfirlýsingar Bandaríkjaforseta um viðræður aðeins ætlaðar til heimabrúks í bandarískri pólitík . Donald Trump Bandaríkjaforseti og Kim Jong-Un , einræðisherra Norður-Kóreu , hafa þrívegis fundað um mögulega kjarnorkuafvopnun Kóreuríkisins , nú síðast í sumar á hlutlausa beltinu milli Kóreuríkjanna þar sem leiðtogarnir undirrituðu yfirlýsingu um að unnið skyldi að kjarnorkuafvopnun ríkisins , en meðal skilyrða sem Norður-Kóreumenn settu var að Bandaríkin létu af öllum þvingunaraðgerðum gagnvart ríkinu . Norðurkóresk stjórnvöld höfðu gefið Bandaríkjunum út árið til að koma með hugmyndir að samkomulagi um afvopnun , sem fæli meðal annars í sér að tollum yrði aflétt af norðurkóreskum varningi , en enn bólar ekkert á þeim tillögum .